22

4. การวิจัยและพัฒนา

ในปี 2551 บริษัทได้มีการพัฒนาประสิทธิภาพการทำงาน
เพื่อลดค่าใช้จ่ายดำเนินงานและเพิ่มคุณภาพในการบริการดังนี้

การพัฒนาด้านเทคโนโลยี

  บริษัทฯ ได้มีการพัฒนาและปรับปรุงระบบ e-Garage ให้ทันสมัย
  และเพิ่มประสิทธิภาพในการแสดง

ข้อมูลระหว่าง Server ที่สำนักงานใหญ่ กับเครื่อง Client
ที่อู่และร้านอะไหล่ให้มีการแสดงข้อมูลได้รวดเร็ว ด้วยการนำเทคโนโลยี AJAX
เข้ามาใช้ร่วมในการพัฒนาโปรแกรม ทำให้อู่สามารถให้บริการลูกค้าที่นำรถเข้าซ่อมได้รวดเร็วขึ้น
นอกจากนี้บริษัทฯ ได้ทำการศึกษาและนำเทคโนโลยี Web 2.0 เข้ามาทำการปรับปรุงระบบ
Intranet ภายในองค์กร ที่มีลักษณะส่งเสริมให้เกิดการแบ่งปันข้อมูล
เกิดการต่อยอดความรู้และความคิด นำไปสู่การปฏิบัติจริง และนำมาซึ่งองค์ความรู้ (Knowledge)
ของการเป็นองค์กรการเรียนรู้ (Learning Organization) การนำเทคโนโลยี Blade
Server เข้ามาใช้งานเป็นอีกพัฒนาการหนึ่งที่ช่วยอำนวยความสะดวกในการบำรุงรักษา Server
ง่าย ช่วยประหยัดเนื้อที่ในห้อง Data Center และยังช่วยให้ Remote Server ได้แม้ไม่อยู่หน้า
Server ซึ่งจะทำให้ Server สามารถทำงานและบริการลูกค้าได้ตลอด 24 ชั่วโมง

การพัฒนาด้านบริการ

บริษัทฯ นำ Pocket PC
มาใช้รับแจ้งอุบัติเหตุและในการสำรวจอุบัติเหตุรถยนต์เพื่อลดขั้นตอนการทำงานในส่วนของ Back
Office จากเดิมที่ต้องนำข้อมูลที่ได้จากภาคสนามมาบันทึกเข้าเครื่องคอมพิวเตอร์
เป็นการโอนข้อมูลที่บันทึก ณ จุดเกิดเหตุ เข้าระบบที่สำนักงานใหญ่ได้ทันที

นอกจากใช้เครื่อง Pocket PC กับเจ้าหน้าที่สำรวจอุบัติเหตุแล้ว บริษัทฯ
ยังใช้เครื่องดังกล่าวกับเจ้าหน้าที่ประเมินราคาในการใช้สั่งซื้ออะไหล่จากร้านอะไหล่โดยตรง
เมื่อเจ้าหน้าที่ประเมินราคามีการตรวจสอบรายการซ่อมที่อู่แล้ว
ทราบชิ้นส่วนเสียหายจะทำการการบันทึกข้อมูลและส่งข้อมูลไปยังร้านอะไหล่โดยตรง
ร้านอะไหล่จะสามารถจัดอะไหล่ให้กับอู่ได้เร็วขึ้น ลดความผิดพลาด และอู่จัดซ่อมรถได้เร็วขึ้น
ลูกค้าสามารถรับรถที่ซ่อมได้เร็วขึ้นกว่าเดิมมาก

23

นอกจากนี้ บริษัทฯ ยังดำเนินโครงการเพิ่มเครื่อง scanner ที่สาขา
และปรับปรุงระบบการตรวจพิจารณาสินไหมให้สะดวกและรวดเร็ว
ลดขั้นตอนการส่งรายงานเคลมต่างสาขา
ซึ่งช่วยลดระยะเวลาในการตรวจเคลมและทำให้ลูกค้าสะดวกขึ้นในการเบิกค่าสินไหมที่สาขาใดก็ได้

การพัฒนาทรัพยากรบุคคล

บริษัทกำหนดบทบาทของการพัฒนาทรัพยากรบุคคล (Human Resource Development)
ให้บุคลากรมีศักยภาพ มีความสามารถตามระบบ Competency สร้างความประทับใจให้ลูกค้า
มีและใช้ความรู้ ความสามารถในการทำงานให้ไปตอบสนองวิสัยทัศน์
วัตถุประสงค์และเป้าหมายการดำเนินธุรกิจของบริษัทให้บรรลุความสำเร็จ
โดยอำนวยการให้มีปัจจัยการพัฒนาทรัพยากรบุคคล
ประกอบด้วยวัฒนธรรมองค์การที่ส่งเสริมต่อการพัฒนาทรัพยากรบุคคล
ทรัพยากรทางการเงินในการพัฒนาบุคลากร
โครงสร้างพื้นฐานและเทคโนโลยีสารสนเทศของบริษัทที่สนับสนุนต่อการพัฒนาบุคลากร
การฝึกอบรมและให้ความรู้แก่บุคลากรบนหลักการเพิ่มมูลค่า(Values Approach)
การบริหารทรัพยากรบุคคล (Human Resource Management)
ที่ส่งเสริมให้เกิดแรงจูงใจในการพัฒนาตนเอง

การพัฒนาทรัพยากรบุคคลของบริษัทใช้หลักการของทุนมนุษย์ (Human Capital)
กลยุทธ์การพัฒนาทรัพยากรบุคคลที่สำคัญที่ได้นำมาใช้ในบริษัท อาทิเช่น การจัดการความรู้
(Knowledge

Management) ที่ทำให้เกิดการสร้างนวัตกรรม (Innovation) การพัฒนาภาวะผู้นำ
(Leadership Development) การพัฒนาและบริหารคนเก่งคนดี (Talent management
development) การเรียนรู้ด้วยการปฏิบัติงานจริง (Workplace learning)
การปรับปรุงผลการปฏิบัติงานของบุคลากร (Human performance improvement)
จะส่งผลให้บริษัทเปลี่ยนแปลงไปสู่บริบทขององค์การแห่งการเรียนรู้ (Learning organization)
ที่มีความเจริญเติบโตอย่างยั่งยืน

ในปี 2551 ศูนย์พัฒนาทรัพยากรบุคคลของบริษัท ได้จัดการฝึกอบรมภายในบริษัทจำนวน 39 หลักสูตร
รวมจัดอบรม 74 รุ่น(ครั้ง) และส่งบุคลากรไปฝึกอบรม/สัมมนาภายนอกบริษัททั้งหมด 139 หลักสูตร
รวมผู้เข้ารับการอบรม/สัมมนาทั้งสิ้น 1,149 ราย คิดเป็นร้อยละ 74 ของบุคลากรทั้งหมด